Marius Șumudică nu are niciun dubiu! Moldovan, OUT din poarta naționalei: ”N-am văzut în viața mea așa vână!”
Marius Șumudică (53 de ani) a vorbit despre Campionatul European care va avea loc în vară, în perioada 14 iunie – 14 iulie.
Marius Șumudică: ”Niță e numărul 1! Moldovan, săracul, nu apără!”
Antrenorul care are șanse mari să fie instalat în curând la Rapid consideră că Horațiu Moldovan, fostul portar al giuleștenilor ajuns în iarnă la Atletico Madrid, nu ar trebui să mai fie prima opțiune a lui Edi Iordănescu.
Șumudică susține că în condițiile în care Moldovan nu a mai apărat din iarnă, titular în poarta României ar trebui să fie Florin Niță, fostul său elev de la Gaziantep și unul dintre cei mai buni portari din campionatul Turciei.
”Niță e numărul 1 de departe. E al doilea după Muslera în Turcia. Nu există, cu tot respectul pentru Horațiu Moldovan, dar săracul nu apară. În momentul în care nu aperi, nu mai ai.. Din punctul meu de vedere, Florin Niță e numărul 1.
N-ai voie, apără meci de meci, are în față numai atacanți de valoare cu care se va întâlni probabil la EURO. Mi-a scos niște mingi pe la Galatasaray, am pierdut în minutul 90 la ei acasă, cu 50.000 de oameni. La Fener ne-a bătut în minutul 85, n-am văzut în viața mea.
Un caracter cum n-am întâlnit în viața mea. Îl iubea tot clubul, tot orașul. Să ajungi să strige un stadion întreg numele unui portar, enorm.
Se termină meciul, a două zi făceam recuperare imediat. Faci recuperare mai devreme, după ce faci un efort, o faci cât mai devreme. El făcea antrenament cu cei care nu jucaseră, 100%. Când mă strângea în brațe am zis că îmi rupea oasele, n-am văzut în viața mea așa vână. Ațos, nicio accidentare”, a spus Marius Șumudică, potrivit Fanatik.
Programul României la EURO 2024
- 17 iunie, ora 16:00: România - Ucraina (Munchen)
- 22 iunie, ora 22:00: Belgia - România (Koln)
- 26 iunie, ora 19:00: Slovacia - România (Frankfurt)
* Meciurile de la EURO 2024 vor fi transmise ÎN DIRECT de PRO TV, Pro Arena și VOYO.
Urmăriți SPORT.RO și pe Google News